《秋夜月 蛟桥月夜》
清代·董元恺

长桥月夜。拱南山，俯荆水，清辉平野。一望白空城郭，翠浮松槚。

平镜启，彩虹落，烟波如画。潇洒偏照，孝侯祠下。

尽如卿者。蛟可屠，虎可射，人人虞夏。剩得阴房鬼火，灵旗飘瓦。

蓼花飞，枫叶染，悲哉秋也。秋光长则，向杯中泻。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。